open-index/open-wikipedia-markdown huggingface dataset:
Aaltorintama

**Aaltorintama** on optiikassa ja muualla fysiikassa pinta tai viiva, jonka muodostamat pisteet ovat aallon samassa vaiheessa. Pinta-aallon aaltorintama on jatkuva viiva. Jos heittää kiven veteen, voi seurata renkaina eteneviä aaltorintamia. 

Optiikassa linssi saa aaltorintamien muodon muuttumaan. Aaltorintamia mittaamalla voidaan tutkia linssien ominaisuuksia, ja tälle on hyvin erikokoisia sovelluksia kaukoputkien peilin laatuarvioista silmän taittovirheisiin asti.

## Lähteet

## Aiheesta muualla
Dajabón (provinssi)

**Dajabón** on provinssi Dominikaanisessa tasavallassa. Siellä on 63&nbsp;955 asukasta (vuonna 2010) ja sen pinta-ala on 1&nbsp;021 neliökilometriä. Provinssin pääkaupunki on samanniminen Dajabón.

Dajabónin provinssi syntyi vuonna 1938, kun se muodostettiin Monte Cristin provinssin eteläosista. Se on jaettu viiteen kuntaan.
 
## Lähteet

## Aiheesta muualla

*Dominikaanisen tasavallan tilastokeskus
Ilkka Uusivuori

**Ilkka "Ile" Uusivuori** (s. 26. elokuuta 1980) on suomalainen televisiojuontaja. Hän toimii *[[Masked Singer Suomi]]* -ohjelman juontajana ja on aiemmin toiminut myös radiossa juontajana ''YleX Aamu'' ja ''YleX Iltapäivä'' -ohjelmissa. 

Uusivuori on toiminut ''Musiikki-tv:n'' juontajana yhdessä Tomi Saarisen, Sonja Kailassaaren ja Marja Hintikan kanssa. Sittemmin hän juonsi arkisin kello 6.30–10.00 *YleX Aamua*. Uusivuori lopetti YleX:ssä ja juonsi viimeisen lähetyksensä 3. heinäkuuta 2015. 

Uusivuori juonsi Emma-gaalan vuosina 2009 ja 2010. Hän juonsi yhdessä Anne Lainnon kanssa Suomen euroviisukarsinnat eli Uuden Musiikin Kilpailun (UMK) 2013 ja 2014. Hän toimi Yle Urheilun Rion studion juontajana Kesäolympialaisissa 2016. 

Uusivuori on yksi Suomen ''X Factorin'' kolmesta juontajasta yhdessä Viivi Pumpasen ja Matti Rothin kanssa. Tammikuussa 2019 Uusivuori aloitti ''Uutisvuodon'' kapteenina. Tämän jälkeen Uusivuori on juontanut Fort Boyard-formaattia, Penkinlämmittäjiä, Champions League -jalkapallostudioita ja suuren suosion saanutta Masked Singer Suomi ohjelmaa.

Uusivuori on naimisissa juontaja Marja Hintikan kanssa ja heillä on kolme lasta.

## Lähteet
Otso (täsmennyssivu)

**Otso** voi tarkoittaa seuraavia:
*otso, karhu
*Otso, suomenkielinen miehen etunimi
*Otso, jäänmurtaja
*Otso, keskeytysvakuutusosakeyhtiö
*S/S Otso, sisävesilaiva
*Saalastin valmistamia vetureita:
**Otso1
**Otso2
**Otso3
**Otso4
**Otso6
**Otso Robot
*OTSO Palvelut Oy, aiemmin FPS Security
* OTSO Metsäpalvelut, Suomen Metsäkeskuksen metsäpalveluyksikkö
Harjavallan vaakuna

**Harjavallan vaakuna** on saanut aiheensa Harjavallan läpi virtaavan Kokemäenjoen valjastamisesta. Tunnuksen vinoristit kuvastavat joen patoamista, ja sen salamat viittaavat vuonna 1939 rakennettuun Harjavallan voimalaitokseen.

Vaakunan selitys kuuluu: ”sinisessä kentässä salamakimppu paaluittain, saatteena sen kummallakin puolella kaksi vinoristiä keskenään hirsittäin; kaikki kultaa.” Vaakunan on suunnitellut Ahti Hammar, ja se vahvistettiin käyttöön 11. helmikuuta 1952.

## Lähteet
*
Barahona (provinssi)

**Barahona** on provinssi Dominikaanisessa tasavallassa. Siellä on 187&nbsp;105 asukasta (vuonna 2010) ja sen pinta-ala on 1&nbsp;660 neliökilometriä. Provinssin pääkaupunki on Santa Cruz de Barahona.

Barahonan provinssi on jaettu yhteentoista kuntaan. Vuonna 1958 sen lounaisosista muodostettiin Pedernalesin provinssi.

## Lähteet

## Aiheesta muualla

*Tietoa Barahonasta ja ympäröivistä alueista  
*Dominikaanisen tasavallan tilastokeskus
Oulun Kärpät kaudella 2009–2010

**Oulun Kärpät kaudella 2009–2010** artikkeliin on koottu lyhyesti Oulun Kärppien joukkueiden kaudesta 2009–2010.

## Miesten edustusjoukkue

Oulun Kärppien miesten edustusjoukkue tulee pelaamaan 22. SM-liigakautensa. Kärpät lähti kauteen hallitsevina hopeamitalisteina. Kärpät aloitti harjoituskautensa 29. heinäkuuta Vaasan Sportia vastaan. Harjoituskautensa Kärpät päättää 3. syyskuuta ruotsalaista Luleå HF:ta vastaan ja runkosarja alkaa Lappeenrannassa Saimaan Palloa vastaan 10. syyskuuta.

Kun suomalaisseurat ovat päättäneet pitää välivuoden Nordic Trophy-turnauksesta, Kärpät osallistui Nordic Finland Trophyyn, johon osallistui kuusi SM-liiga seuraa. Kärpät jäi lopulta turnauksen viidenneksi, taakse jäi vain Jokerit.

## Naisten edustusjoukkue

Kärppien naisten joukkue jäi lopulta kaudella 2008–2009 neljänneksi, kun Hämeenlinnan Pallokerho voitti pronssiottelun. Elokuun alussa Kärppien pelaajista neljä oli Vierumäellä maajoukkueen testissä. Pelaajat olivat Mira Kuisma, Saija Sirviö, Krista Rahunen sekä Annukka Kinisjärvi.

## Lähteet
Majastres

**Majastres** on kunta Alpes-de-Haute-Provencen departementissa Provence-Alpit-Rivieran hallintoalueella Ranskassa. Kunta kuuluu Digne-les-Bainsin arrondissementtiin ja Mézelin kantoniin. Kunnassa oli vuoden 2006 väestönlaskennassa kaksi asukasta, joista molemmat olivat miehiä. Majastresin pinta-ala on 29,85 neliökilometriä.

Kunnasta on matkaa Saint-Jursiin 7,4 kilometriä, Chaudon-Noranteen 7,6 km, Barrêmeen 7,7 km, Blieux'n 8,2 km, Saint-Jacquesiin 9,3 km, Seneziin 9,3 km ja Moustiers-Sainte-Marieen 9,3 km. Ranskan pääkaupunkiin Pariisiin on matkaa 628 kilometriä.

Levensin kunta liittyi Majastresiin vuonna 1951. Kunnan asukkaita kutsutaan ranskaksi nimillä *Malejactois* ja *Malejactoises*.

## Väkiluvun kehitys

Majastresin väkiluvun kehitys vuodesta 1962 vuoteen 2006:

## Lähteet

## Aiheesta muualla
Elías Piña

**Elías Piña** on provinssi Dominikaanisessa tasavallassa. Siellä on 63&nbsp;029 asukasta (vuonna 2010) ja sen pinta-ala on 1&nbsp;396 neliökilometriä. Provinssin pääkaupunki on Comendador.

Provinssi syntyi vuonna 1942, jolloin sen nimenä oli *San Rafael*. Myöhemmin nimi vaihdettiin *Estrelletaksi* ja lopulta, vuonna 1972 Elías Piñaksi. Elías Piña, jonka mukaan provinssi on saanut nimensä, toimi Dominikaanisen tasavallan armeijan upseerina sodassa Haitia vastaan. Piña syntyi lähellä Comendadoria, ja kaatui sodassa lähellä Haitin rajaa. Ennen erilliseksi provinssiksi muodostumistaan Elías Piña oli San Juanin provinssin kunta.

Elías Piñan provinssi jaetaan kuuteen kuntaan. 

## Talous
Haiti on tärkeä kauppakumppani Elías Piñan provinssille muiden Dominikaanisen tasavallan rajaseutujen tapaan. Etenkin provinssin pääkaupunki Comendadorissa kauppa Haitin kanssa on vilkasta. Vuorilla kasvatetaan kahvia ja papuja. Provinssin eteläosissa kasvatetaan myös perunaa.

## Lähteet

## Aiheesta muualla

*Dominikaanisen tasavallan tilastokeskus
The Frost Report

**The Frost Report** oli BBC:n satiirinen sketsikomediasarja, jota esitettiin 1966&ndash;1967. Sarjassa esiintyivät muun muassa Ronnie Corbett, John Cleese ja Ronnie Barker, joiden esittämät sketsit linkitettiin toisiinsa David Frostin esittämillä monologeilla. Kaikkiaan sarjassa oli 28 jaksoa. Monet sarjan tekemiseen osallistuneet henkilöt tulivat myöhemmin tunnetuiksi muista komediasarjoista.

Sketsien käsikirjoittajina toimivat muun muassa John Cleese, Michael Palin, Terry Jones, Graham Chapman ja Eric Idle, jotka perustivat Monty Python -komediaryhmän, ja Tim Brooke-Taylor ja Bill Oddie, jotka myöhemmin tekivät yhteistyötä *[[Hyväkkäät]]*-televisiosarjan parissa. David Frostin monologien kirjoittaja, Antony Jay, toimi myöhemmin *[[Kyllä, herra ministeri]]* -televisiosarjan toisena käsikirjoittajana.

Sarjan kolmestatoista ensimmäisestä jaksosta koostettu ohjelma *The Frost Report, Frost Over England* voitti vuoden 1967 Kultainen ruusu -palkinnon. Vuonna 2008 BBC tuotti erikoisjakson, jossa esiintyivät muun muassa David Frost, Michael Palin, John Cleese, Ronnie Corbett ja Tim Brooke-Taylor.

## Lähteet
S3 (Georgian valtatie)

**S3** (aiemmin **A301**) on Georgiassa kulkeva valtatie, joka historiallisesti tunnetaan nimellä *[[Georgian sotilastie|Gruusian sotilastie]]*. Georgiassa sen pituus on 139 kilometriä. Kokonaisuudessaan se kulkee Tbilisistä Kaukasukselle, ja sen pituus on noin 200 kilometriä. Reittinä se on dokumentoitu kreikkalaisten kartoittajien asiapapereissa jo 100-luvulla eaa. 1800-luvun lopulle asti se oli ainoa tie pohjoiseen Venäjälle. Tie on mutkainen ja nousee ennen Venäjän rajaa noin 2000 metrin korkeuteen. Tiellä saattaa olla talvella lumivyöryjen aiheuttamia tiesulkuja.

## Lähteet
Venäjän keisarikunnan neljäs valtakunnanduuma

**Venäjän keisarikunnan neljäs valtakunnanduuma** oli vuonna 1912 valittu Venäjän keisarikunnan viimeinen duuma. Sen toiminta päättyi vuoden 1917 helmikuun vallankumoukseen.

Neljäs valtakunnanduuma kokoontui viisille valtiopäiville, joiden alkamis- ja päättymispäivät olivat juliaanisen kalenterin mukaan seuraavat:
*15. marraskuuta 1912 – 25. heinäkuuta 1913
*15. lokakuuta 1913 – 14. kesäkuuta 1914
*26. heinäkuuta 1914 (ylimääräinen istunto ensimmäisen maailmansodan vuoksi)
*27.–29. tammikuuta 1915
*19. heinäkuuta 1915 – 20. kesäkuuta 1916
*1. marraskuuta 1916 – 25. helmikuuta 1917

Puhemiehenä toimi koko neljännen duuman ajan oktobristi Mihail Rodzjanko.

Venäjän keisari Nikolai II hajotti neljännen valtakunnanduuman helmikuun vallankumouksen yhteydessä 11. maaliskuuta (26. helmikuuta) 1917. Joukko duuman edustajia kuitenkin kokoontui omin päin ja valitsi keskuudestaan puhemies Rodzjankon johtaman duuman väliaikaisen komitean. Se puolestaan asetti pari päivää myöhemmin Venäjän väliaikaisen hallituksen, jonka oli tarkoitus hallita maata perustuslakia säätävän kansalliskokouksen kokoontumiseen saakka. Väliaikainen hallitus ei enää kutsunut duumaa uudelleen koolle ja julisti sen virallisesti lakkautetuksi 20. (7.) lokakuuta 1917.

## Katso myös
*Edistyksellinen blokki

## Lähteet
Etapit 1–11 Espanjan ympäriajossa 2009

**[[Espanjan ympäriajo 2009|Espanjan ympäriajon 2009]]** etappien 1–11 tulokset ja etappien jälkeiset kokonaistilanteet.

## Etapit
### Etappi 1 – 29. elokuuta 2009, [[Assen]] ([[Alankomaat]]), 4,8&nbsp;km, henkilökohtainen aika-ajo

### Etappi 2 – 30. elokuuta 2009, Assen (Alankomaat) – [[Emmen]] (Alankomaat), 203,7&nbsp;km

### Etappi 3 – 31. elokuuta 2009, [[Zutphen]] (Alankomaat) – [[Venlo]] (Alankomaat), 189,7&nbsp;km

### Etappi 4 – 1. syyskuuta 2009, Venlo (Alankomaat) – [[Liège]] ([[Belgia]]), 224&nbsp;km

### Etappi 5 – 3. syyskuuta 2009, [[Tarragona]]–[[Vinaròs]], 174&nbsp;km

### Etappi 6 – 4. syyskuuta 2009, [[Xàtiva]], 176,8&nbsp;km

### Etappi 7 – 5. syyskuuta 2009, [[Valencia]], 30&nbsp;km, henkilökohtainen aika-ajo

### Etappi 8 – 6. syyskuuta 2009, [[Alzira (Espanja)|Alzira]] – [[Alto de Aitana]], 204,7&nbsp;km

### Etappi 9 – 7. syyskuuta 2009, [[Alcoy]] – [[Xorret del Catí]], 188,8&nbsp;km

### Etappi 10 – 8. syyskuuta 2009, [[Alicante]]–[[Murcia]], 169,5&nbsp;km

### Etappi 11 – 9. syyskuuta 2009, Murcia – [[Caravaca de la Cruz]], 200&nbsp;km

## Lähteet
Vapaan todistelun periaate

**Vapaan todistelun periaate** on oikeuskäsittelyyn liittyvä periaate, jonka mukaan tuomioistuin ottaa kantaa osapuolten käsiteltävässä asiassa esille tuomiin seikkoihin. Tämä tarkoittaa käytännössä sitä, etteivät tuomioistuimen jäsenet pyri selvittämään asianomaisten puolesta niitä seikkoja, joita he itse eivät tuo esille. 

Suomessa poikkeuksena vapaan todistelun periaatteeseen ovat jotkin lapsenhuoltoon liittyvät oikeusjutut, joissa oletetaan, että myös tuomioistuin itse pyrkii selvittämään asiaa. Tällaista viran puolesta tapahtuvaa selvittelyä, joka on vapaan todistelun periaatetta vastaan, kutsutaan inkvisioperiaatteeksi. Inkvisitio tarkoittaa suomeksi tutkintaa.
Philip Webb

**Philip Speakman Webb** (12. tammikuuta 1831 – 17. huhtikuuta 1915) oli englantilainen arkkitehti ja muotoilija.

Webb etsi innoitusta työlleen englantilaisesta maalaisarkkitehtuurista ja etääntyi aikakauden akateemisista ihanteista. Hänet tunnetaan parhaiten William Morrisin punatiilisen *Red House* -talon arkkitehtina. Talo valmistui vuosina 1859–1860.

## Lähteet
LPG

**LPG** on hoitolaite, jolla annetaan hierontaa muistuttavaa hoitoa. Hoitolaite  toimii alipaineella ja sen kehitti Louis Paul Guitayn perustama Lpg Systems vuonna 1986 arpikudosten ja palovammojen hoitoon. Nykyisin sitä käytetään enimmäkseen kauneudenhoitoon.  Alipaineella toimiva hoito kiihdyttää verenkiertoa ja lymfakiertoa moninkertaisesti, jolloin aineenvaihdunta vilkastuu. Tällöin vamma-alueen turvotus vähenee ja sidekudoksiset arvet häviävät. Tämän vuoksi kirurgisten operaation jälkihoidossa käytetään jo yleisesti LPG-hoitoa.

Vuonna 2000 LPG sai Yhdysvaltojen FDA:n (Food and Drugs Administration) hyväksynnän lääketieteelliseksi hoitolaitteeksi.

## Lähteet

## Aiheesta muualla
*LPG Systems
Oravaisten kirkko

**Oravaisten kirkko** (ruots. *Oravais kyrka*) on Vöyrin seurakunnan Oravaisten kappeliseurakunnan kirkko. Seurakunta kuuluu Porvoon hiippakuntaan, koska jäsenistön enemmistön (88,2&nbsp;%, elokuu 2018) äidinkielenä on ruotsi.

Tyyliltään uusklassisen kirkon on suunnitellut tunnettu pohjalainen kirkonrakentaja Jacob Rijf vuonna 1792. Tasavartisen sisäviisteisen puukirkon lopulliset suunnitelmat tehtiin ja hyväksyttiin Tukholman yli-intendentin virastossa 1793. 

Alttaritaulut *Ristiinnaulittu* ja *Ehtoollinen* on maalannut taidemaalari J.E. Lindh vuonna 1819.

## Lähteet

## Aiheesta muualla

* Oravaisten kirkko 
*
Tonekroup

**Tonekroup** on helsinkiläinen elektronista, elokuvamaista, hidastempoista latinovaikutteista rytmimusiikkia esittävä duo, jonka muodostavat Toni Kimpimäki ja Tomi Kielinen. 

Yhtyeen kappaleita on kuultu esim. suomalaisissa elokuvissa ja lukuisissa ajankohtaisohjelmissa.

## Tonekroupissa vierailleet

* Costi Snellmann (*Evening with*)
* Milla Kivinen (*Evening with*)
* Sami Hinkka (*Evening with*)
* Dj Slow (*Evening with, *Beginner's Guide To Tango Lounge)
* Mikko Kaakkurinniemi (*Evening with*)

## Julkaisut

* Dope (Single) 2003
* Evening with Tonekroup (Album) 2004
* Levottomat 3 Soundtrack (Album) 2005
* Finnish Rockumentary (Complilation) 2005
* Beginner's Guide To Tango Lounge (Complilation) Britain, World Wide 2007
* L'ESPRIT "Symphony In Melancholy (Complilation) Japan 2007
* Evening with Tonekroup (2024 Remastered Version)
Laillisuusrintama

**Laillisuusrintama** oli Suomessa 1930-luvun alussa äärioikeiston nousua vastaan syntynyt poliittinen ryhmittymä, jonka muodostivat edistyspuolue, Maalaisliitto, Ruotsalainen kansanpuolue (RKP) ja Suomen Sosialidemokraattinen Puolue (SDP). Kokoomus jäi sen ulkopuolelle, sillä sen suhtautuminen äärioikeistoon ei ollut yhtenäinen.. Laillisuusrintama äärioikeistoa vastaan oli ollut kytemässä, mutta sen syntysanat lausuttiin vasta lokakuussa 1930 tapahtuneen K. J. Ståhlbergin kyydityksen jälkeen, ja varsinaisesti laillisuusrintama perustettiin sosialidemokraattien ja porvarillisten puolueiden muodostamana vasta sen ulkopoliittisen selkkauksen jälkeen, johon Isänmaallinen Kansanliike (IKL) oli sotkeutunut. 

Lapuan liikkeen otteiden kovenemisen vuoksi poliittiseen keskustaan kuuluvat puolueet yhdessä sosialidemokraattien kanssa alkoivat tuntea tarvetta perustaa laillisuusrintama, joka muodosti vahvan liittouman lapualaisten vaatimusten torjumiseksi. Niiden etujen mukaista ei olisi ollut valtiojärjestelmän muuttaminen autoritaarisempaan suuntaan.

Laillisuusrintama sai myös organisatorisia muotoja, kun sen tueksi ja pelätyn vallankaappausyrityksen vastaorganisaatioksi perustettiin vuonna 1931 Isänmaan ja lain puolesta (ILP), jonka tavoitteena oli laillisten olojen ja oikeusvaltion säilyminen. Järjestöllä ei sen runsaan kaksivuotisen toiminnan aikana ollut varsinaista nimeä, mutta sen säännöissä mainittiin tunnussanat ”Isänmaan ja lain puolesta - ILP”, joilla sitä kutsuttiin. Salaisena pysyneen järjestön johdossa ja kenttäorganisaatiossa oli edistyspuolueesta olevan ytimen lisäksi ”laillisuusmiehiä” maalaisliitosta ja ruotsalaisista sekä joitakin kokoomuslaisiakin.

## Katso myös
*Patkuli

## Lähteet
Isänmaan ja Lain Puolesta

**Isänmaan ja Lain Puolesta** (lyhenne **ILP**, latinaksi **Pro Patria et Lege**) oli 1931 laillisuusrintaman tueksi ja pelätyn vallankaappausyrityksen vastaorganisaatioksi perustettu järjestö, joka syntyi  Edistyspuolueen piirissä. Siinä oli mukana "laillisuusmiehiä" myös maalaisliitosta ja ruotsalaisista sekä joitakin kokoomuslaisiakin. Latinankielistä tunnusta oli käyttänyt aiemmin *Tasavallan suojeluvartio* -niminen salaseura. ILP perustettiin alun perin valvomaan K. J. Ståhlbergin turvallisuutta vuoden 1931 presidentinvaaleissa. Ståhlberg oli uhattu tappaa, jos hän voittaa vaalit.

Mäntsälän kapinan aikaan ILP palveli hallitusta raportoimalla mielialoista valtioneuvoston tiedotuskeskukseen. Toimintaa organisoi pääsihteerinä jääkärivärväri, majuri evp. Into Auer. "Päämaja" oli aluksi Auerin kotona Töölössä, osoitteessa Mechelininkatu 31, myöhemmin hotelli Tornissa.  Ilkka-lehden päätoimittaja Artturi Leinonen oli vahva vaikuttaja Vaasan seudulla, yhdessä ILP:n yhdeksästä piiristä. Mäntsälän kapinan jälkeen ILP:stä tuli aiempaa julkisempi. Muun muassa Eljas Erkko, Eero Rydman ja Urho Kekkonen olivat ILP:n johtohenkilöitä. Järjestön toimintaan osallistuivat edellä mainittujen henkilöiden lisäksi myös Urho Toivola, Kaarlo Hillilä sekä Suomenmaan päätoimittaja Johannes Tamminen. 

Iltapäivälehti *[[Ilta-Sanomat]]* syntyi ILP:n organisoimana Mäntsälän kapinan aikaan.
 
## Lähteet

## Kirjallisuutta
* 
*
RBS 23

**RBS 23 BAMSE** on ruotsalainen Saab Bofors Dynamicsin valmistama ilmatorjuntaohjusjärjestelmä. Järjestelmän keskipitkän kantaman ohjukset on tarkoitettu suojaamaan maavoimien joukkoja ja yhteiskunnan toiminnan kannalta elintärkeitä kohteita. Kehitystyö aloitettiin vuonna 1993 Ericsson Microwave Systems AB:n (nyk. Saab Microwave Systems) ja Bofors AB:n (nyk. Saab Bofors Dynamics) yhteistyönä.

RBS 23:lla voidaan torjua hyvin pieniä, nopeasti lentäviä kohteita kuten ohjuksia tai miehittämättömiä lentokoneita. RBS 23 sijoittuu Ruotsin ilmatojunnan kokonaisjärjestelmässä lyhyen kantaman RBS 70:n ja pitkän kantaman RBS 77:n (eli yhdysvaltalaisen MIM-23 Hawk) väliin.

## Järjestelmän kokoonpano
Järjestelmä sisältää valvonta- ja komentoyksikön sekä kolme ohjusyksikköä. Komentoyksikkö on varustettu Ericssonin GIRAFFE-ilmavalvontatutkalla. Se voi ohjata neljän ohjusyksikön toimintaa. Järjestelmä sisältää sisäänrakennetun koulutussimulaattorin. Ohjusyksikkö on varustettu tulenjohtotutkalla, infrapunasensoreilla, omakonetunnistuslaitteistolla, kuudella laukaisuvalmiilla RBS 23 -ohjuksella ja säähavaintoasemalla. Ohjusyksikkö voi olla sijoitettuna jopa 20 kilometrin etäisyydelle komentoyksiköstä johon se on yhdistetty kaapeli- tai linkkiyhteydellä. Järjestelmä on sijoitettu perävaunuun, jonka vetoautoon voidaan lastata ohjustäydennystä. Uudelleenlataukseen kuluu aikaa neljä minuuttia.

## Tekniset tiedot
*Ohjuksen nopeus: mach 3+
*Lakikorkeus: 15&nbsp;000 metriä 

## Käyttäjät
*
:Ruotsin puolustusvoimat tilasi RBS 23 -järjestelmän vuonna 2000 ja toimitukset alkoivat 2002.

## Kritiikkiä nimestä
Ohjusjärjestelmälle annettua nimeä BAMSE on kritisoitu Ruotsissa, muun muassa Bamse-sarjakuvahahmon luonut Rune Andréasson että ruotsalaiset rauhanliikkeen jäsenet eivät voineet hyväksyä asejärjestelmän yhdistämistä sarjakuvahahmoon, joka vuosikymmeniä oli edustanut "väkivallattomuutta, suvaitsevuutta ja solidaarisuutta".

## Lähteet

## Aiheesta muualla
*RBS 23:n esittely Ruotsin puolustusvoimien sivulla  
*RBS 23 Ruotsin puolustusvoimien materiaalilaitoksen sivulla (myös kuvia)
Pyrorikkihappo

**Pyrorikkihappo** (H2S2O7) on yksi rikin happi­hapoista. Yhdisteestä käytetään myös nimityksiä **dirikkihappo**. Pyrorikkihapon suolat ovat pyrosulfaatteja. Nimitys savuava rikkihappo tulee siitä, että pyrorikkihaposta vapautuu rikkitrioksidihöyryjä.

## Valmistus ja ominaisuuksia
Pyrorikkihappoa syntyy valmistettaessa rikkihappoa kontaktimenetelmän avulla. Rikkitrioksidi johdetaan väkevään 98-prosenttiseen rikkihappoon, jolloin muodostuu pyrorikkihappoa kiteisessä olomuodossa. Pyrorikkihappo hydrolysoituu rikkihapoksi joutuessaan kosketuksiin veden kanssa.
:H2SO4 + SO3 → H2S2O7
:H2S2O7 + H2O → 2 H2SO4

Pyrorikkihappoa voidaan valmistaa myös kuumentamalla väkevää rikkihappoa. Tällöin rikkihaposta eliminoituu vesimolekyyli ja syntyy pyrorikkihappoa.

Pyrorikkihappo on erittäin voimakkaasti hapettava aine ja sitä käytetäänkin teollisuudessa jonkin verran hapettimena. Pyrorikkihappo on rikkihapon lisäksi rikin hapoista ainoa, joka on pysyvä.

## Katso myös
*Oleum

## Lähteet
Hiittisten vaakuna

**Hiittisten vaakuna** oli Hiittisten kunnan tunnus, ja se oli saanut aiheensa saaristokunnan vesistöistä. Sen hirsi viittaa Kirkkosalmeen (), joka on antanut pitäjälle myös sen aiemman nimen *Kyrkosundsskär*. Atraimet kuvastavat alueelle tärkeää kalastusta.

Vaakunan selitys on ”punaisessa kentässä kultahirsi, jossa kaksi toisistaan poispäin suunnattua kolmikärkistä sinistä atraimenterää, joilla on yhteinen varsi.” Vaakunan on suunnitellut Gustaf von Numers, ja se vahvistettiin käyttöön 8. lokakuuta 1964. Se oli käytössä varsin lyhyen ajan. Vaakuna jäi epäviralliseksi kotiseutuvaakunaksi 1969 Hiittisten liityttyä Dragsfjärdiin.

Vaakuna muistutti myös von Numersin suunnittelemaa Aitolahden vaakunaa, joka hyväksyttiin seuraavana vuonna.  

## Lähteet
*
Fantasmagoria

**Fantasmagoria** (, 'haamu' + 'puhua julkisesti') oli 1700-luvulla Ranskassa kehitetty valonäytös, joka oli suosittu myös muualla Euroopassa ja Britteinsaarilla 1800-luvulla.

Fantasmagorianäytöksessä käytettiin tarkoitukseen muokattua taikalyhtyä, jolla heijastettiin kuvia seinille, savuverhoon tai osittain läpinäkyville pinnoille. Heijastinlaitetta, ja siten sen aikaansaamia kuvia saattoi liikuttaa. Käyttämällä useampaa projektoria samanaikaisesti oli mahdollista vaihtaa kuvaa nopeasti. Näytöksissä esitettiin pelottavia hahmoja, kuten luurankoja, paholaisia ja kummituksia.

## Lähteet
Antigua ja Barbuda yleisurheilun maailmanmestaruuskilpailuissa

**[[Antigua ja Barbuda]]** on osallistunut yleisurheilun ulkoratojen maailmanmestaruuskilpailuihin ensimmäisistä, vuoden 1983 kisoista lähtien. Se ei ole saanut MM-kilpailuissa yhtään mitalia. Maan menestynein MM-kisaurheilija on Daniel Bailey, joka sijoittui 100 metrin juoksussa neljänneksi Berliinissä 2009 ja viidenneksi Daegussa 2011. Bailey kuului myös Pekingissä 2015 kuudenneksi juosseeseen pikaviestijoukkueeseen. Ennen Berliinin kisoja maan parhaat saavutukset MM-kilpailuissa olivat Lester Benjaminin sijoittuminen 15:nneksi pituushypyn karsinnassa Helsingissä 1983 sekä Brendan Christianin sijoittuminen viidenneksi 200 metrin juoksun välierässään Osakassa 2007.

## Lähteet

* *IAAF Statistics Handbook: Berlin 2009*, s. 422, 528–545, 626–639, IAAF, viitattu 30.8.2009 (Osa 1 (PDF) Osa 2 (PDF))
* 
* 
* 
*
Yung Joc

**Jasiel Robinson** (s. 2. huhtikuuta 1983 Atlanta, Georgia), tunnetaan paremmin taiteilijanimellään **Yung Joc**, on yhdysvaltalainen rap-artisti. Forbes-lehden mukaan Yung Joc on maailman 20. rikkain rap-artisti; vuonna 2006 hänen omaisuutensa oli noin 10 miljoonaa Yhdysvaltain dollaria.

## Diskografia
### Albumit
* *[[New Joc City]]* (2006)
* *[[Hustlenomics]]* (2007)

### Singlet

## Lähteet

## Aiheesta muualla
* Joc Virallinen sivusto
* Yung Joc MySpace -sivustolla
Argentiina yleisurheilun maailmanmestaruuskilpailuissa

**[[Argentiina]]** on osallistunut yleisurheilun ulkoratojen täyden ohjelman maailmanmestaruuskilpailuihin ensimmäisistä, vuoden 1983 kisoista lähtien. Lisäksi se oli mukana erillisissä, vuonna 1980 järjestetyissä naisten 3&nbsp;000 metrin juoksun ja 400 metrin aitajuoksun MM-kilpailuissa. Maan ainoat pistesijoille MM-kilpailuissa yltäneet urheilijat ovat Antonio Silio, joka sijoittui 10&nbsp;000 metrin juoksussa kahdeksanneksi Stuttgartissa 1993, ja Germán Lauro, joka oli kuulantyönnössä seitsemäs Moskovassa 2013. Naisten kilpailuissa Argentiinan parhaat saavutukset ovat Jennifer Dahlgrenin 10. sija moukarinheitossa Daegussa 2011 ja Alejandra Garcían 11. sija seiväshypyssä Sevillassa 1999.

## Lähteet

* *IAAF Statistics Handbook: Berlin 2009*, s. 422, 528–545, 626–639, IAAF, viitattu 30.8.2009 (Osa 1 (PDF) Osa 2 (PDF))
* 
* 
* 
*
Yung Berg

**Yung Berg** (oikealta nimeltään **Christian Ward**, s. 9. syyskuuta 1986 Chicago, Illinois, Yhdysvallat) on yhdysvaltalainen rap-artisti.

## Diskografia
### Albumit
* 2008: *[[Look What You Made Me]]*

### Mixtapet
* 2007: *[[Almost Famous (mixtape)|Almost Famous]]*

### Singlet

## Lähteet

## Aiheesta muualla
* Viralliset sivut 
* Yung Berg MySpace -sivustolla
Anguilla yleisurheilun maailmanmestaruuskilpailuissa

**[[Anguilla]]** on osallistunut yleisurheilun ulkoratojen maailmanmestaruuskilpailuihin ensimmäisistä, vuoden 1983 kisoista lähtien. Se ei ole saanut MM-kilpailuissa yhtään mitalia. Maan ainoa pistesijoille eli kahdeksan parhaan joukkoon yltänyt urheilija on Shara Proctor, joka sijoittui pituushypyssä viidenneksi Berliinissä 2009. Myöhemmin Proctor saavutti Britannian edustajana pituushypyssä hopeaa Pekingissä 2015.

## Huomautukset

## Lähteet
* 
*
Kolumbia yleisurheilun maailmanmestaruuskilpailuissa

**[[Kolumbia]]** on osallistunut yleisurheilun ulkoratojen täyden ohjelman maailmanmestaruuskilpailuihin ensimmäisistä, vuoden 1983 kisoista lähtien. Maa on saavuttanut MM-kilpailuissa yhdeksän mitalia.

Querubín Moreno sijoittui 20 kilometrin kävelyssä kahdeksanneksi Roomassa 1987. Ximena Restrepo sijoittui 400 metrin juoksussa kuudenneksi Tokiossa 1991 ja viidenneksi Stuttgartissa 1993. Jälkimmäisessä loppukilpailussa juoksi myös Norfalia Carabali mutta hänet hylättiin ratarikon vuoksi. Naisten 4&nbsp;×&nbsp;100 metrin viestijoukkue, johon kuuluivat Elia Mera, Felipa Palacios, Patricia Rodríguez ja Mirtha Brock, sijoittui seitsemänneksi Göteborgissa 1995. Helsingissä 2005 naisten pikaviestijoukkue sijoittui kuudenneksi joukkueella Melissa Murillo, Felipa Palacios, Darlenis Obregón ja Norma González. Berliinissä 2009 pikaviestijoukkue sijoittui seitsemänneksi muutoin samalla kokoonpanolla kuin Helsingissä mutta avausosuuden juoksi Yomara Hinestroza. Luis Fernando López sijoittui Berliinissä 2009 neljänneksi 20 kilometrin kävelyssä. 

Daegussa 2011 Luis Fernando López sijoittui alun perin kolmanneksi 20 kilometrin kävelyssä, mutta nousi vuonna 2016 voittajaksi kun edelle sijoittuneet venäläiskävelijät hylättiin dopingin takia. Lisäksi Daegussa Caterine Ibargüen sijoittui kolmanneksi kolmiloikassa. Moskovassa 2013 Ibargüen voitti kolmiloikassa kultaa tuloksella 14,85&nbsp;m. Koska Lópezin vuoden 2011 maailmanmestaruus varmistui vasta vuonna 2016 oli Ibargüen varsinaisesti ensimmäinen yleisurheilun maailmanmestaruuden voittanut kolumbialainen. Pekingissä 2015 Ibargüen voitti toisen maailmanmestaruutensa tuloksella 14,90&nbsp;m ja Eider Arévalo sijoittui 20 kilometrin kävelyssä seitsemänneksi. Lontoossa 2017 Eider Arévalo voitti kultaa 20 kilometrin kävelyssä, Ibargüen hopeaa kolmiloikassa ja Sandra Arenas sijoittui viidenneksi 20 kilometrin kävelyssä. Dohassa 2019 Anthony Zambrano saavutti hopeaa 400 metrin juoksussa, Ibargüen pronssia kolmiloikassa ja miesten 4 × 400 metrin viestijoukkue sijoittui neljänneksi ja Sandra Arenas viidenneksi 20 kilometrin kävelyssä. Eugenessa 2022 Eider Arévalo sijoittui 35 kilometrin kävelyssä kahdeksanneksi. Budapestissä 2023 Flor Ruiz saavutti hopeaa keihäänheitossa.

## Kolumbian MM-mitalit kisoittain

## Kolumbian MM-mitaliurheilijat

## Lähteet

* 
* 
* 
* 
* 
* 
* 
* 
* 

### Viitteet
David Morrell

**David Morrell** (s. 24. huhtikuuta 1943) on kanadalainen kirjailija. Hänet tunnetaan parhaiten ensimmäisestä romaanistaan *[[Ajojahti (romaani)|Ajojahti]]*, johon perustuu ensimmäinen Rambo-elokuva *[[Taistelija]]* (1982). Hän on kirjoittanut 28 kirjaa ja niitä on käännetty yli 20 kielelle.

## Ura
Morrell julkaisi ensimmäisen kirjansa *Ajojahdin* vuonna 1972. Tämä kertoo Vietnamin sodan veteraanista John Rambosta, joka eksyy pikkukaupunkiin ja aloittaa pienimuotoisen sodan kaupungin poliisipäällikön kanssa. Kirjaa kritisoitiin etenkin Yhdysvalloissa, koska Vietnamin sodasta puhuminen oli siellä tabu kirjan julkaisun aikaan. Vuonna 1984 julkaistiin *[[Ruusun veljeskunta]]*, joka kertoo kahdesta orvosta CIA-agentista, joiden kasvatti-isä kääntyy heitä vastaan. Tästä tehtiin vuonna 1989 televisioelokuva, jossa näyttelivät muun muassa Robert Mitchum, David Morse ja Peter Strauss. Vuonna 1986 Morrell päätti ryhtyä täysipäiväiseksi kirjailijaksi. Morrellin poika kuoli vuonna 1987 luusyöpään, mikä vaikutti hänen kirjoihinsa.

## Lista kirjoista
:*Kaikkia Morrellin kirjoja ei ole suomennettu.*

**[[Ajojahti (romaani)|Ajojahti]]* (*First Blood*, 1972)
**Painajainen* (Testament*, 1975)
**Last Reveille* (1977)
**The Totem* (1979)
**Blood Oath* (1982)
**The Hundred-Year Christmas* (1983)
**Ruusun veljeskunta* (*The Brotherhood of the Rose*, 1984)
**Kiven veljet* (*Fraternity of the Stone*, 1985)
**Yön ja usvan veljeskunta* (*The League of Night and Fog*, 1987)
**Viides tehtävä* (*Fifth Profession*, 1990)
**The Covenant of the Flame* (1991)
**Assumed Identity* (1993)
**Desperate Measures* (1994)
**Extreme Denial* (1996)
**Double Image* (1998)
**Black Evening* (1999)
**Burnt Sienna* (2000)
**Long Lost* (2002)
**The Protector* (2003)
**Nightscape* (2004)
**Creepers* (2005)
**Scavenger* (2007)
**The Spy Who Came for Christmas* (2008)
**The Shimmer'' (2009)

## Lähteet
*Official Site The David Morrell Network
*Internet Movie Database profile
*Internal Thriller Writers
Ray J

**Ray J** (oik. **William Ray Norwood, Jr.**, s. 17. tammikuuta 1981, McComb, Mississippi, Yhdysvallat) on yhdysvaltalainen R&B/hip hop-artisti.

Hän on gospel-laulaja Willie Norwoodin poika ja R&B-laulaja Brandyn nuorempi veli.

## Biografia
Ray J syntyi McCombissa, Mississippissä 17. tammikuuta 1981. Rayn muutti myöhemmin perheineen Kalifornian Carsoniin. Kahdeksanvuotiaana Ray esiintyi *The Sinbad Show* -komediasarjassa. 

## Diskografia
### Albumit
* *[[Everything You Want (Ray J album)|Everything You Want]]* (1997)
* *[[This Ain't a Game]]* (2001)
* *[[Raydiation]]* (2005)
* *[[All I Feel]]* (2008)
* *[[For the Love of Ray J (album)|For the Love of Ray J]]* (2009)

### Singlet

## Filmografia
### Elokuva
* *[[Mars hyökkää!]]* (1996)
* *Steel* (1997)
* *Christmas at Water's Edge* (2003)

### Televisio
* *[[The Sinbad Show]]*
* *[[Moesha]]*
* *[[One on One (TV series)|One on One]]*
* *[[Black Sash (TV series)|Black Sash]]*
* *[[BET Countdown]]*
* *[[All That]]*, guest singer
* *[[Wild N Out]]*
* *[[For the Love of Ray J]]*

## Lähteet
Botswana yleisurheilun maailmanmestaruuskilpailuissa

**[[Botswana]]** on osallistunut yleisurheilun ulkoratojen täyden ohjelman maailmanmestaruuskilpailuihin ensimmäisistä, vuoden 1983 kisoista lähtien. Maan ainoat mitalistit ovat pikajuoksijat Amantle Montsho ja Letsile Tebogo. Montsho sai kultaa 2011 ja hopeaa 2013 ja Tebogo hopeaa ja pronssia 2023.

Ennen vuotta 2009 Botswanan paras MM-kisasaavutus oli Kabelo Kgosiemangin yhdeksäs sija korkeushypyssä Osakassa 2007. Samoissa kisoissa Amantle Montsho sijoittui 400 metrin juoksun välierässään neljänneksi välierien 12:nneksi nopeimmalla ajalla. Berliinissä 2009 Gable Garenamotse sijoittui pituushypyssä seitsemänneksi ja Amantle Montsho 400 metrin juoksussa seitsemänneksi. Heidän lisäkseen loppukilpailuun selviytyi Kabelo Kgosiemang, joka sijoittui korkeushypyssä 13:nneksi. Daegussa 2011 Amantle Montsho voitti kultaa 400 metrin juoksussa, ja kaksi vuotta myöhemmin Moskovassa hän saavutti samassa lajissa hopeaa. Moskovassa Kgosiemang sijoittui korkeushypyssä kahdeksanneksi. Pekingissä 2015 Isaac Makwala juoksi 400 metrillä viidenneksi. Lontoossa 2017 Baboloki Thebe sijoittui 400 metrillä neljänneksi, Nijel Amos 800 metrillä viidenneksi, Isaac Makwala 200 metrillä kuudenneksi ja naisten 4&nbsp;×&nbsp;400 metrin viestijoukkue seitsemänneksi. Dohassa 2019 Botswana ei saavuttanut yhtään pistesijaa. Eugenessa 2022 Bayapo Ndori sijoittui 400 metrin juoksussa kuudenneksi ja miesten 4&nbsp;×&nbsp;400 metrin viestijoukkue samoin kuudenneksi. Budapestissä 2023 Letsile Tebogo sai 100 metrin juoksussa hopeaa ja 200 metrin juoksussa pronssia ja lisäksi Tshepiso Masalela sijoittui 800 metrillä kuudenneksi.

## Botswanan MM-mitalit kisoittain

## Botswanan MM-mitaliurheilijat

## Huomautukset

## Lähteet

* *IAAF Statistics Handbook: Berlin 2009*, s. 186, 425, IAAF, viitattu 30.8.2009 (Osa 1 (PDF) Osa 2 (PDF))
* 
* 
* 
* 
* 
* 
* 
* 
### Viitteet
Azerbaidžan yleisurheilun maailmanmestaruuskilpailuissa

**[[Azerbaidžan]]** on osallistunut yleisurheilun ulkoratojen maailmanmestaruuskilpailuihin vuodesta 1993 lähtien. Se on saavuttanut MM-kilpailuissa yhden pistesijan. Ramil Quliyev sijoittui 200 metrin juoksussa seitsemänneksi Berliinissä 2009. Hän oli Berliinin kisoissa maansa ainoa urheilija. Daegussa 2011 maan ainoa urheilija Dzmitri Marshin jäi moukarinheitossa karsintaan. Moskovassa 2013 Marshin karsiutui jälleen ja maratonilla Tilahun Alijev sijoittui 38:nneksi. Pekingissä 2015 Hanna Skydan jäi moukarinheitossa karsintaan ja Hayle Ibrahimov jäi 5 000 metrin juoksussa alkueriin.

## Lähteet

* *IAAF Statistics Handbook: Berlin 2009*, s. 423, IAAF, viitattu 30.8.2009 (Osa 1 (PDF) Osa 2 (PDF))
* 
* 
* 
*
Yhdysvaltain Neitsytsaaret yleisurheilun maailmanmestaruuskilpailuissa

**[[Yhdysvaltain Neitsytsaaret]]** on osallistunut yleisurheilun ulkoratojen maailmanmestaruuskilpailuihin vuosina 1976, 1983–1999 sekä vuodesta 2003 eteenpäin. Se on saavuttanut MM-kilpailuissa kaksi pistesijaa. Tabarie Henry sijoittui 400 metrin juoksussa neljänneksi Berliinissä 2009 ja seitsemänneksi Daegussa 2011. Berliinissä LaVerne Jones-Ferrette karsiutui 200 metrin välierissä sijoituttuaan erässään kolmanneksi välierien yhdeksänneksi nopeimmalla ajalla. Moskovassa 2013 maalla oli vain yksi urheilija, 110 metrin aitajuoksun alkuerissä karsiutunut Eddie Lovett.

## Lähteet

* *IAAF Statistics Handbook: Berlin 2009*, s. 439, IAAF, viitattu 30.8.2009 (Osa 1 (PDF) Osa 2 (PDF))
* 
* 
* 
*
Tšad yleisurheilun maailmanmestaruuskilpailuissa

**[[Tšad]]** on osallistunut yleisurheilun ulkoratojen maailmanmestaruuskilpailuihin vuosina 1987–2007 ja 2011–2013. Se on saavuttanut MM-kilpailuissa yhden pistesijan. Kaltouma Nadjina sijoittui 400 metrin juoksussa viidenneksi Edmontonissa 2001.

## Lähteet
* *IAAF Statistics Handbook: Berlin 2009*, s. 427, IAAF, viitattu 30.8.2009 (Osa 1 (PDF) Osa 2 (PDF))
* 
* 
*
Suomen kansallissymbolit

**Suomen kansallissymbolit** ovat Suomen virallisia tai epävirallisia kansallisia tunnuksia. Keskeisiä kansallisia symboleita ovat sinivalkoinen kansallislippu ja leijonavaakuna. 

## Kansallisia tunnuksia

## Kansalliset luontotunnukset ja eläimet

## Merkkihenkilöt

## Katso myös
* Finlandia
* Kantakuvat
* Porilaisten marssi
* Sisu
* Suomalainen kansanperinne
* Suomalainen kulttuuri
* Suomen kansallismaisemat
* Suomen maakuntatunnukset

## Lähteet
* 
* 
* 
* 
* 
* 
* 

### Viitteet

## Aiheesta muualla
Ian Stevenson

**Ian Pretyman Stevenson** (31. lokakuuta 1918 – 8. helmikuuta 2007) oli kanadalainen biokemisti, psykiatri ja parapsykologi. Hän työskenteli Virginian lääketieteellisessä korkeakoulussa viidenkymmenen vuoden ajan ja psykiatrian osaston johtajana 1957–1967, Carlsonin psykiatrian professorina vuosina 1967–2001 ja psykiatrian professorina vuodesta 2002 lähtien kuolemaansa asti.

Hän loi tutkijana laajan uran, jonka aikana hän syventyi muun muassa psykosomatiikkaan, kuolemanrajakokemuksiin ja jälleensyntymään. Hän haastatteli ja keräsi tarinoita pienistä lapsista, joiden väitettiin muistavan edellisiä elämiään. Hän matkusti laajasti neljänkymmenen vuoden ajan ja tutki yli kolmentuhannen lapsen tapausta ympäri maailmaa, Hänen kantanaan oli, että eräitä fobioita, epätavallisia kykyjä tai sairauksia ei voitu täysin selittää perinnöllisyyden tai ympäristön selitysmalleilla. Hän uskoi, että reinkarnaatio antoi kolmannen selityksen. Stevenson piti myös lasten kertomuksia edellisissä elämissään saamistaan haavoista, jotka muistuttavat heillä nyt olevia syntymämerkkejä, osoituksena jälleensyntymän puolesta. Hän dokumentoi yli kaksi sataa syntymämerkkiä ja syntymävikaa, jotka korreloivat lasten kertomusten kanssa 

Stevensonin näkemykseen jälleensyntymästä vaikutti ehkä hänen äitinsä teosofitausta. Stevenson ei myöskään uskonut, että hänen aikaisemmin suorittamiensa LSD-tutkimuksensa yhteydessä saamansa kokemukset olisivat pelkästään aivojen tuottamia. Hän tulkitsi hypoteesinsa olevan edistysaskel verrattuna freudilaiseen käsitykseen ihmisen persoonan muotoutumisesta lapsuuden aikana. 

Stevenson valmistui St Andrewsin yliopistosta Skotlannissa ja McGill-yliopistosta Montrealissa. Hän työskenteli pitkään Virginian yliopistossa, minkä mahdollisti se, että kopiokoneen keksijä Chester Carlson oli testamentillaan jättänyt miljoona dollaria Virginian yliopistolle sillä ehdolla, että rahat käytetään Stevensonin tutkimuksiin. Kriittisten näkemysten mukaan tulosten luotettavuutta heikentää se, että valtaosa tapauksista dokumentoitiin sellaisten kulttuurien parista, joissa jälleensyntymä hyväksytään, että Stevenson teki lapsille johdattelevia kysymyksiä, ja se, että hän joutui luottamaan tulkkeihin. Stevensonin selitys oli, että kyseisissä kulttuureissa näitä tarinoita arvostetaan ja kuunnellaan. Yleisesti Stevensonin päätelmien on katsottu olevan perusteettomia ja pohjaavan haluun osoittaa oma vakaumus oikeaksi. 

Stevenson kuoli 88-vuotiaana keuhkokuumeeseen. Professori Jim B. Tucker jatkoi hänen työtään Virginia Schoolin lääketieteellisessä yliopistossa.

## Lähteet
Alankomaiden Antillit yleisurheilun maailmanmestaruuskilpailuissa

**[[Alankomaiden Antillit]]** osallistui yleisurheilun ulkoratojen täyden ohjelman maailmanmestaruuskilpailuihin ensimmäisen kerran Helsingissä 1983 ja viimeisen kerran Berliinissä 2009. Maa saavutti MM-kilpailuissa kolme pistesijaa. Helsingissä 2005 joukkue, johon kuuluivat Geronimo Goeloe, Charlton Raphaela, Jairo Duzant ja Churandy Martina, sijoittui miesten 4&nbsp;×&nbsp;100 metrin viestijuoksussa kuudenneksi. Osakassa 2007 Churandy Martina sijoittui viidenneksi sekä 100 metrin että 200 metrin juoksussa.

Alankomaiden Antillit lakkasi olemasta vuonna 2010, jolloin se myös erosi kansainvälisestä yleisurheiluliitosta.

## Lähteet

* *IAAF Statistics Handbook: Berlin 2009*, s. 163, 421, 528–545, 626–639, IAAF, viitattu 30.8.2009 (Osa 1 (PDF) Osa 2 (PDF))
* 

### Viitteet
Kids of the Century

**Kids of the Century** on Helloweenin neljänneltä albumiltaan *[[Pink Bubbles Go Ape]]* irrottama single, joka ilmestyi vuonna 1991. Se nousi Suomen virallisen listan sijalle 3.

## Kappaleet
#
#
#
#

## Kokoonpano
* Michael Kiske – laulu
* Roland Grapow – kitarat
* Michael Weikath – kitarat
* Markus Grosskopf – basso
* Ingo Schwichtenberg – rummut

## Lähteet

## Aiheesta muualla
* Discogs
Fabienne Ficher

**Fabienne Ficher** (s. 25. huhtikuuta 1966 Pariisi, Ranska) on entinen ranskalainen pikajuoksija.

Ficher sijoittui Stuttgartin EM-kilpailuissa 1986 seitsemänneksi 400 metrin juoksussa ajalla 51,91&nbsp;s. Rooman MM-kilpailuissa 1987 hän karsiutui 400 metrin juoksun välierissä ajalla 52,58&nbsp;s ja sijoittui 4 × 400 metrin viestijuoksussa seitsemänneksi ajalla 3.27,60. Soulin 1988 olympialaisissa hän karsiutui 400 metrin juoksun puolivälierissä ajalla 52,95&nbsp;s ja sijoittui viestissä seitsemänneksi ajalla 3.29,37.

Splitin EM-kilpailuissa 1990 Ficher karsiutui 200 metrin juoksun välierissä ja sijoittui viestissä viidenneksi Ranskan ennätyksellä 3.25,16. Budapestin EM-kilpailuissa 1998 hän karsiutui 400 metrin välierissä sekä juoksi 4&nbsp;×&nbsp;400 metrin viestin alkuerässä mutta ei enää loppukilpailussa, jossa Ranska sijoittui kuudenneksi.

Sisäratojen MM-kilpailuissa Ficher sijoittui Pariisissa 1985 neljänneksi 200 metrin juoksussa ajalla 23,75&nbsp;s. Hän karsiutui saman matkan välierissä vuosina 1991 ja 1999 sekä alkuerissä vuosina 1995 ja 1997. Sisäratojen EM-kilpailuissa hänen paras saavutuksensa oli kuudes sija 400 metrin juoksussa ajalla 54,67&nbsp;s Haagissa 1989. Hän karsiutui 200 metrin välierissä vuosina 1986, 1994 ja 1998, 400 metrin välierissä vuonna 1988 sekä 400 metrin alkuerissä vuonna 1987.
 
Fabienne Ficher voitti ulkoradoilla Ranskan mestaruuden 200 metrillä vuonna 1990 sekä 400 metrillä vuosina 1985, 1987, 1989 ja 1998. Sisäradoilla hän voitti Ranskan mestaruuden 200 metrillä vuosina 1986, 1991, 1994, 1997 ja 1998 sekä 400 metrillä vuosina 1987, 1988 ja 1989. Hän juoksi 400 metrillä Ranskan sisäratojen ennätyksen 53,17&nbsp;s vuonna 1988. Hän on pituudeltaan 175-senttinen ja painoi kilpavuosinaan 59 kiloa.

## Henkilökohtaiset ennätykset
* 50 metrin juoksu (hallissa): 6,38&nbsp;s (1983)
* 60 metrin juoksu (hallissa): 7,27&nbsp;s (1999)
* 100 metrin juoksu: 11,56&nbsp;s (1982)
* 200 metrin juoksu: 23,19&nbsp;s (1990)
* 400 metrin juoksu: 51,81&nbsp;s (1988)
* 400 metrin aitajuoksu: 62,0&nbsp;s (1985)
* Kolmiloikka: 12,85&nbsp;m (1990)

## Lähteet

* 
* 

## Aiheesta muualla

*
Tulva (vuoden 1958 elokuva)

**Tulva** on brittiläinen jännityselokuva vuodelta 1958. Sen ohjasi Charles Crichton. Elokuva perustuu John ja Ward Hawkinsin ''The Saturday Evening Post'' -lehteen kirjoittamaan jatkokertomukseen, ja kertoo miehestä, joka on tuomittu syyttömänä murhasta, ja häntä puolustavasta naisesta.

## Lähteet

## Aiheesta muualla
*
Odile Singa

**Odile Singa** (s. 29. joulukuuta 1969 Saint-Denis, Réunion) on entinen ranskalainen pikajuoksija.

Singa sijoittui Splitin EM-kilpailuissa 1990 neljänneksi 4 × 100 metrin viestijuoksussa ajalla 43,43&nbsp;s ja karsiutui 200 metrin juoksun välierissä uransa parhaalla ajalla 23,23&nbsp;s. Vuoden 1992 maailmancupissa hän sijoittui 4&nbsp;×&nbsp;100 metrin viestijuoksussa toiseksi. Helsingin EM-kilpailuissa 1994 hän karsiutui 100 metrin juoksun alkuerissä ajalla 11,74&nbsp;s ja kuului Ranskan pikaviestijoukkueeseen, joka hylättiin alkuerissä. Göteborgin MM-kilpailuissa 1995 hän sijoittui viestissä viidenneksi ajalla 43,35&nbsp;s (alkuerissä joukkue juoksi Ranskan ennätyksen 42,56&nbsp;s) ja karsiutui 100 metrin alkuerissä ajalla 11,70&nbsp;s.

Sisäratojen arvokilpailuissa Singa karsiutui 200 metrin juoksun alkuerissä Liévinin EM-kilpailuissa 1987 ajalla 24,42&nbsp;s sekä 60 metrin juoksun alkuerissä Barcelonan MM-kilpailuissa 1995 ajalla 7,38&nbsp;s.

Odile Singa voitti ulkoradoilla Ranskan mestaruuden 100 metrillä vuonna 1995 sekä 200 metrillä vuosina 1989 ja 1994. Sisäradoilla hän voitti Ranskan mestaruuden 60 metrillä vuonna 1991. Hän on pituudeltaan 162-senttinen ja painoi kilpavuosinaan 52 kiloa.

## Henkilökohtaiset ennätykset
* 100 metrin juoksu: 11,36&nbsp;s (1995)
* 200 metrin juoksu: 23,23&nbsp;s (1990)

## Lähteet

* 
* 

## Aiheesta muualla

*
Magali Simioneck

**Magali Simioneck** (s. 17. helmikuuta 1970 Fort-de-France, Martinique) on entinen ranskalainen pikajuoksija.

Simioneck voitti nuorten Euroopan-mestaruuden 4 × 100 metrin viestijuoksussa vuonna 1989. Aikuisten kisoissa hän sijoittui Splitin EM-kilpailuissa 1990 viestissä neljänneksi ajalla 43,43&nbsp;s ja karsiutui 100 metrin juoksun välierissä ajalla 11,62&nbsp;s. Hän juoksi 100 metrillä uransa parhaan ajan 11,39&nbsp;s vuonna 1993. Hänen ennätyksensä 200 metrin juoksussa oli 23,41&nbsp;s vuodelta 1989.

## Lähteet

* 
*
The Limping Man

**The Limping Man** on brittiläinen film noir -elokuva vuodelta 1953. Sen pääosassa on yhdysvaltalainen Lloyd Bridges, joka esittää sodasta palannutta miestä, joka saapuu Lontooseen tapaamaan vanhaa tyttöystäväänsä. Lentokentällä ammutaan Bridgesille tuntematon mies, joka osoittautuu tyttöystävän tuttavapiiriin kuuluvaksi. Tappajaksi epäillään salaperäistä ontuvaa miestä. 

## Lähteet
Malaga – salakuljettajien paratiisi

**Malaga – salakuljettajien paratiisi** () on brittiläinen elokuva vuodelta 1954. Yhdysvalloissa sitä levitettiin nimellä *Fire over Africa*. Maureen O'Hara esittää elokuvassa CIA:n edeltäjän OSS:n agenttia, joka lähetetään Tangeriin tutkimaan Välimerellä toimivaa salakuljettajien rengasta.  

## Pääosissa

## Lähteet
Hiiri, joka murisi

**Hiiri, joka murisi** on Jack Arnoldin ohjaama brittiläinen elokuva vuodelta 1959. Poliittinen satiiri kertoo köyhtyneestä pikkuvaltiosta, joka päättää julistaa sodan Yhdysvalloille. Peter Sellers on siinä kolmoisroolissa sotilasjohtajana, pääministerinä ja herttuattarena. 

*Hiiri, joka murisi* on tunnetuin elokuva viiden elokuvan sarjasta, jotka kaikki perustuvat irlantilaissyntyisen, Yhdysvalloissa valtaosan elämästään asuneen tuotteliaan kirjailijan Leonard Wibberleyn romaaneihin. Sarjan muut elokuvat ovat *Beware of the Mouse* (1958), *The Mouse on the Moon* (suom. *Maasta se pienikin ponnahtaa*, 1963), *The Mouse on Wall Street* (1969) ja *The Mouse That Saved the West* (1981). Kaikki tarinat sijoittuvat kuvitteelliseen, Alpeilla sijaitsevaan kääpiövaltioon nimeltä Grand Fenwick, joka milloin minkäkin ongelmansa edessä haastaa menestyksekkäästi koko muun maailman.

## Pääosissa

## Lähteet

## Aiheesta muualla
*
Gérard Fénouil

**Gérard Fénouil** (23. heinäkuuta 1945 Pariisi, Ranska – 8. lokakuuta 2023) oli ranskalainen pikajuoksija ja olympiamitalisti.

Fénouil saavutti Méxicon 1968 olympialaisissa pronssia 4 × 100 metrin viestijuoksussa Ranskan ennätyksellä 38,4&nbsp;s. Lisäksi hän karsiutui 100 metrin juoksun välierissä ajalla 10,4&nbsp;s. Ateenan EM-kilpailuissa 1969 hän voitti kultaa viestijuoksussa ajalla 38,8&nbsp;s ja sijoittui 100 metrillä neljänneksi ajalla 10,7&nbsp;s. Helsingin EM-kilpailuissa 1971 hän sijoittui 200 metrin juoksussa seitsemänneksi ajalla 20,9&nbsp;s ja kuului pikaviestijoukkueeseen, joka hylättiin loppukilpailussa. Münchenin 1972 olympialaisissa hän sijoittui viestijuoksussa seitsemänneksi ajalla 39,14&nbsp;s.

Fénouil voitti Ranskan mestaruuden 100 metrin juoksussa vuonna 1969 sekä 200 metrin juoksussa vuosina 1969, 1970 ja 1971. Hän on pituudeltaan 177-senttinen ja painoi kilpavuosinaan 72 kiloa.

## Henkilökohtaiset ennätykset
* 100 metriä: 10,3&nbsp;s (1968), sähköajanotolla 10,40&nbsp;s
* 200 metriä: 20,6&nbsp;s (1970), sähköajanotolla 20,74&nbsp;s

## Lähteet
* 

### Viitteet
Ilotalo (televisiosarja)

**Ilotalo** on suomalainen vuonna 1988 valmistunut 12-osainen suomalainen sketsisarja. Sarjan ohjasivat Jussi Niilekselä ja Kristiina Repo. Tuottaja ja päävastuullinen käsikirjoittaja oli Jussi Tuominen. Sarjassa oli näyteltyjen sketsien lisäksi argentiinalaisen sarjakuvapiirtäjä Quinon (Joaquín Salvador Lavado) sanattomia animaatioita, sekä lähetyspäivän uutisaiheista muunnellut "uutiset".
Älä odota armoa

**Älä odota armoa** on brittiläinen elokuva vuodelta 1963. Se perustuu Mickey Spillanen salapoliisiromaaniin, ja Spillane osallistui sen käsikirjoittamiseen ja tuottamiseen ja näytteli itse myös miespääosaa.

## Pääosissa

Lähde: 

## Lähteet

## Aiheesta muualla
* 
*
Patrick Bourbeillon

**Patrick Bourbeillon** (24. maaliskuuta 1947 Angers, Maine-et-Loire, Ranska – 14. heinäkuuta 2015 Lyon, Ranska) oli ranskalainen pikajuoksija.

Bourbeillon voitti Ateenan EM-kilpailuissa 1969 kultaa 4 × 100 metrin viestijuoksussa  ajalla 38,8&nbsp;s. Helsingin EM-kilpailuissa 1971 hän kuului viestijoukkueeseen, joka hylättiin loppukilpailussa. Münchenin 1972 olympialaisissa hän sijoittui viestijuoksussa seitsemänneksi ajalla 39,14&nbsp;s.

Bourbeillon kuului vuonna 1969 joukkueeseen, joka juoksi 4&nbsp;×&nbsp;200 metrin viestijuoksussa Euroopan ennätyksen 1.23,6. Vuonna 1971 hän oli parantamassa Ranskan ennätystä aikaan 1.23,1. Hän on pituudeltaan 175-senttinen ja painoi kilpavuosinaan 74 kiloa.

## Henkilökohtaiset ennätykset

* 50 metriä (hallissa): 5,84&nbsp;s (1972)
* 60 metriä (hallissa): 6,6&nbsp;s (1970)
* 100 metriä: 10,2&nbsp;s (1971), sähköajanotolla 10,45&nbsp;s (1969)
* 200 metriä: 21,0&nbsp;s (1971), sähköajanotolla 21,50&nbsp;s (1971)

## Lähteet

* 

### Viitteet
Alain Sarteur

**Alain Sarteur** (s. 17. kesäkuuta 1946 Plailly, Oise, Ranska) on entinen ranskalainen pikajuoksija.

Sarteur voitti Ateenan EM-kilpailuissa 1969 kultaa 4 × 100 metrin viestijuoksussa ajalla 38,8&nbsp;s ja saavutti hopeaa 100 metrin juoksussa ajalla 10,4&nbsp;s. Wienin EM-hallikilpailuissa 1970 hän sijoittui 60 metrin juoksussa neljänneksi ajalla 6,7&nbsp;s. Münchenin 1972 olympialaisissa hän karsiutui 100 metrin juoksun välierissä ajalla 10,51&nbsp;s; puolivälierissä hän oli juossut ajan 10,40&nbsp;s.

Sarteur kuului vuonna 1969 joukkueeseen, joka juoksi 4&nbsp;×&nbsp;200 metrin viestijuoksussa Euroopan ennätyksen 1.23,6. Hän voitti Ranskan mestaruuden sisäradoilla 60 metrillä vuosina 1970, 1971, 1973 ja 1975 sekä ulkoradoilla 100 metrillä vuosina 1970 ja 1972. Hän on pituudeltaan 178-senttinen ja painoi kilpavuosinaan 74 kiloa.

## Henkilökohtaiset ennätykset

* 60 metriä (hallissa): 6,79&nbsp;s (1974)
* 100 metriä: 10,2&nbsp;s (1970), sähköajanotolla 10,33&nbsp;s (1972)
* 200 metriä: 20,7&nbsp;s (1969), sähköajanotolla 21,23&nbsp;s (1976)

## Lähteet

*